አውሮፕላኑ በተከሰከሰበት ቦታ የሟቾች ቤተሰቦች በተገኙበት የአበባ ጉንጉን የማስቀመጥ ስነሥርዓት እየተከናወነ ነው
አውሮፕላኑ በተከሰከሰበት ቦታ የሟቾች ቤተሰቦች በተገኙበት የአበባ ጉንጉን የማስቀመጥ ስነ ሥርዓት እየተከናወነ ነው፡፡ባሳለፍነው እሁድ መጋቢት 1፤2011 ዓ.ም ንብረትነቱ የኢትዮጵያ አየር መንገድ የሆነ ቦይንግ 737 ማክስ 8 አውሮፕላን ተከስክሶ የ157 ሰዎች ህይወት ማለፉ ይታወቃል፡፡በአውሮፕላኑ መከስከስ አደጋ የ33 ሀገራት ዜጎች የሞቱ ሲሆን እስከ አሁንም በቦታው የአውሮፕላኑ ቅሪተ አካል የማፈላለግ ሂዴትና የአስክሪን ፍለጋው እየተከናወነ ይገኛል፡፡በአደጋዉ መንስኤ ምርመራ ሥራም የውጭ ሀገር ባለሙያዎች እየተሳተፉ እንደሚገኙ ተገልጿል፡፡በዚሁም በአሁኑ ሰዓት የእስራኤል የምርመራ ቡድን በቦታው ተገኝቶ ከኢትዮጵያዊያን ጋር በምርመራው እየተሳተፈ መሆኑን ከስፍራው ዘጋቢያችን አስታውቋል፡፡ 